Legebiltzarreko Erregelamenduko 114.1 artikuluan ezarritakoa betez, agintzen dut Nafarroako Parlamentuko Aldizkari Ofizialean argitara dadin Alberto Catalán Higueras jaunak egindako galderaren erantzuna, Foru Diputazioak emana, ikastetxeetan asteko erlijio-irakastorduen kopurua murrizteko araudiaren prestalanei buruzkoa. Galdera 2018ko apirilaren 5eko 39. Nafarroako Parlamentuko Aldizkari Ofizialean argitaratu zen.

Iruñean, 2018ko maiatzaren 7an

Lehendakaria: Ainhoa Aznárez Igarza

ERANTZUNA

Unión del Pueblo Navarro talde parlamentarioari atxikitako foru parlamentari Alberto Catalán Higueras jaunak 9-18/PES-00080 idatzizko galdera aurkeztu du. Hauxe da Nafarroako Hezkuntzako kontseilariaren informazioa:

1.- Hezkuntza Departamentua ordutegien antolamendu berri bat aztertzen ari da Lehen Hezkuntzarako eta Bigarren Hezkuntzarako.

2.- Hezkuntzari buruzko maiatzaren 3ko 2/2006 Lege Organikoaren 6.bis artikuluaren 2.c apartatuan ezarritakoari jarraituz, Hezkuntza Departamentuari dagokio irakaskuntza desberdinei dagokien gehieneko ordutegia finkatzea.

3.- Horretarako epeak izanen dira Hezkuntza Departamentuaren eskumeneko arau-xedapenak aldatzeko araudi indardunean beharrezkotzat jotzen direnak.

Iruñean, 2018ko maiatzaren 4an.

Hezkuntzako kontseilaria eta Gobernuko eleduna: María Solana Arana